"ஹாய் வசந்த் உம்முடைய ஆள் வாரப்போறாவாம். ஒருக்கா டெலிபோன் எடுக்கட்டுமாம்" என்று கிருஷ் கூறியதும் வேலை அலுப்பால் வீடு வந்த வசந்தன் அடைந்த மகிழ்சிக்கு அளவேயில்லை. தன் மேசை மேலிருந்த படத்தையே ஒருகணம் பார்த்துக்கொண்டிருந்தான். வெளிநாடு வருவதற்குமுன் அவனும் சந்தியாவும் சேர்ந்து எடுத்துக்கொண்ட படம் அது. தன்னை மறந்து கனவுலகில் மிதக்க ஆரம்பித்தான் வசந்தன்.